el el el el el el el el el el el el el el el el el el el el el el sv el en el el el el el da el pl el el el el el el el el zh el el el el el el el el el el el el el el el el el el el el el el el el el el el el el el en el el el el el el el el en el el el el el el el el el el el el el el el el el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Το πρότυπο τοποθετήθηκε χωρίς ημερομηνία. Για τη σημερινή ημερομηνία χρησιμοποιήστε: {{χωρίς παραπομπές|3|10|2022}}
Για τα όλες τις δραστηριότητες του συλλόγου, δείτε: ΑΙΚ Στοκχόλμης.
Το ποδοσφαιρικό τμήμα της ΑΙΚ Στοκχόλμης (σουηδικά: AIK Fotboll, προφέρεται: [ˈɑː.i:.ˈkɔː]) δημιουργήθηκε το 1896. Η ομάδα αγωνίζεται στην πρώτη κατηγορία της Σουηδίας, Άλσβενσκαν.
Πολυμέσα σχετικά με την ομάδα
wikidata (π • σ • ε )
Τμήματα της ΑΪΚ Στοκχόλμης
Η ΑΙΚ έχει κατακτήσει 12 τίτλους πρωταθλήματος, με τελευταίο αυτόν του 2018 και είναι τρίτη σε αριθμό κατακτήσεων του πρωταθλήματος Σουηδίας. Είναι επίσης η μόνη ομάδα της Στοκχόλμης, που έχει αγωνιστεί σε φάση ομίλων κάποιας ευρωπαϊκής διοργάνωσης.
2 Χρώματα & Έμβλημα
Το ποδοσφαιρικό τμήμα δημιουργήθηκε το 1896 και δύο χρόνια μετά, το 1898, η ομάδα τερμάτησε δεύτερη στο πρωτάθλημα ποδοσφαίρου. Ο πρώτος τίτλος ήρθε το 1900 νικώντας την Έργκριτε στον τελευταίο τους αγώνα.
Το 1902 και το 1903 δεν μπόρεσε να συμμετάσχει στο πρωτάθλημα, επειδή υπήρχε κανόνας, βάσει του οποίου κάθε ομάδα έπρεπε να αποτελείται από παίκτες από την περιοχή στην οποία εδρεύει. Όμως στην ΑΙΚ υπήρχαν παίκτες που ήταν από το Γκέτεμποργκ και για αυτό αποκλείστηκε. Εκμεταλλεύτηκε τον χρόνο που είχε και αγωνίστηκε σε τουρνουά ομάδων της Στοκχόλμης, τερματίζοντας τέταρτη από το τέλος.
Το 1904 συμμετείχαν 12 ομάδες και η ΑΙΚ κατέκτησε ξανά το πρωτάθλημα. Όσο για την πορεία της στο κύπελλο, έφτασε μέχρι και τα προημιτελικά, από όπου αποκλείστηκε από την Γιουργκόρντεν. Το 1905 νικήθηκε πάλι στο κύπελλο από τη μεγάλη της αντίπαλο ΙΦΚ Στοκχόλμης.
Το 1912 και το 1913 αποκλείστηκε στο κύπελλο, όμως την επόμενη χρονιά πήρε το πρωτάθλημα, σπάζοντας το σερί χωρίς τίτλο πρωταθλήματος ή κυπέλλου. Το 1916 αποκλείστηκε για άλλη μια φορά, από την ΙΦΚ Γκέτεμποργκ. Από τότε άρχισε πάλι ένα σερί χωρίς τίτλο η κάποιο κύπελλο.
Το 1923 είχε ξανά την ευκαιρία να γευτεί την χαρά μιας επιτυχίας, παίρνοντας τον 6ο συνολικά τίτλο, νικώντας την ομάδα της Ουψάλα.
Το 1924 αγωνίστηκε στη νέα κατηγορία του Σουηδικού πρωταθλήματος, την Άλσβενσκαν (που προγενέστερα ονομαζόταν Σβένκαν Σέριε), όπου έχανε συνήθως από τις μεγάλες ομάδες, όπως ήταν η ΓΚΑΙΣ, η ΙΦΚ Γκέτεμποργκ, η Έργκριτε και η Χέλσινμποργκ. Το 1932 πήρε το πρώτο της πρωτάθλημα και συνολικά τον 7ο τίτλο.
Το 1937 ήρθε και η στιγμή να αφήσει το Ολυμπιακό Στάδιο Στοκχόλμης, μετακομίζοντας στο Ρόσουντα Στάντιουμ στην περιοχή της Σόλνα, όπου αγωνιζόταν ως το 2012.
Το 1992 κατάφερε να πάρει ξανά το πρωτάθλημα της Σουηδίας, συμμετέχοντας έτσι στα προκριματικά του Τσάμπιονς Λίγκ, όπου αποκλείστηκε από την Σπάρτα Πράγας.
Το 1999 και πάλι πέρασε στο Τσάμπιονς Λιγκ, όπου στον όμιλο συνάντησε την Μπαρτσελόνα, την Άρσεναλ και την Φιορεντίνα και τερμάτισε τελευταία με 1 βαθμό, έχοντας αποσπάσει ισοπαλία με σκορ 1-1 από την Φιορεντίνα.
Το 2009 και το 2018 κατάφερε να πάρει τα τελευταία ως τώρα πρωταθλήματα της Άλσβενσκαν.
Τα χρώματα της είναι το μαύρο και το κίτρινο. Το έμβλημα της ΑΙΚ είναι ένας θυρεός, σε χρώματα μπλε, κίτρινο και χρυσό. Το πρωτοπαρουσίασε ο Φριτζ-Κάρλσον Κάρλιγνκ, που ήταν ποδοσφαιριστής και ήθελε να παρουσιάσει ένα μοντέρνο και πρωτότυπο έμβλημα σε σχέση με τις υπόλοιπες ομάδες. Το έμβλημα μοιάζει σαν απλωμένος χάρτης, καθώς στα πλάγια έχει πολλές πτυχές και πάνω από αυτό ένα κάστρο. Μέσα στο έμβλημα απεικονίζεται ένας ήλιος, μια χρυσή κορδέλα που λέει ΑΙΚ, και από κάτω η χρονιά ίδρυσης του σωματείου. Οι τελείες που βρίσκονται στην αρχή και στο τέλος της χρονολογίας συμβολίζουν τον μήνα Φεβρουάριο όπου και ιδρύθηκε ο σύλλογος.
Το εσωτερικό του γηπέδου Φρεντς Αρένα (Friends Arena)
Κύριο λήμμα: Friends Arena
Το στάδιο Ρόσουντα (Råsunda) χτίστηκε το 1937 στην Σόλνα της Στοκχόλμης και ήταν η φυσική έδρα της ΑΙΚ μέχρι το 2012, καθώς και της εθνικής ομάδας της Σουηδίας.
Το 2012 χτίστηκε το νέο γήπεδο, μόλις ένα χιλιόμετρο μακρυά από το Ρόσουντα, το Φρεντς Αρένα (Friends Arena), το οποίο είναι πλέον η έδρα της ΑΙΚ όπως και της εθνικής ομάδας της Σουηδίας.
Η ΑΙΚ είναι η ομάδα με τους περισσότερους οπαδούς στην Σουηδία. Υπάρχουν στην χώρα 36 σύνδεσμοι, περισσότεροι από κάθε άλλης ομάδας.
Οι κυριότεροι επίσημοι σύνδεσμοι οπαδών της ομάδας είναι ο Black Army η Smokinglirarna, η Ultras Nord και η Sol Invictus.
Στιγμιότυπο από τον αγώνα ΑΙΚ - Τζουργκάρντεν το 2013
Η πιο μεγάλη κόντρα που έχουν είναι με την Τζουργκάρντεν, που επίσης ιδρύθηκε το 1891, λίγες εβδομάδες μετά την ΑΙΚ. Επίσης το μεταξύ τους ντέρμπι έχει θεωρηθεί ως το 10ο κορυφαίο ευρωπαϊκό ντέρμπι. Άλλη μια κόντρα που έχουν είναι αυτή με την Χάμαρμπι, που επίσης εδρεύει στην Στοκχόλμη. Τέλος υπάρχει κόντρα και με την ομάδα της ΙΦΚ Γκέτεμποργκ.